次韻方持叟見寄一首因悼後村
作者：林希逸
朝代：宋

paragraphs: 鶴髮荒三徑，溪干久賦歸。
人皆笑金帚，子尚記蓑衣。
篤學藏書富，工吟信筆揮。
多情慙眷眷，入手覺輝輝。
鸞棘方娛侍，鵬程待奮飛。
講經融有帳，進酒賀無幃。
底是鋒相拄，應憐带減圍。
新知雖可樂，故友漸俱非。
忽忽纏悲緒，茫茫恨化機。
何時弔烏石，有淚濕漁磯。
此老真基杖，遺文半掖扉。
蘇梅今孰是，誰復識鄰幾。